MIZORAM CIVIL SERVICES (COMBINED COMPETITIVE) PRELIMINARY EXAMINATIONS CHUNGCHANGA MPSC THUCHHUAH,"1401/2024-2025 Aizawl, the 31st July, 2024: Mizoram Public Service Commission chuan Mizoram Civil Services (Combined Competitive) Preliminary Examinations - 2024 chu ni 27.06.2024 (Thursday) khan Mizoram chhung Exam Centre hrang hrangah a buatsaih a. He Examination hi Aizawl khawpui chhung Centre hrang hrang bakah Mizoram District Headquarters zawng zawngah neih a ni. Preliminary Examination hi shift hnih (2) ah thenin exam buatsaih a ni a; 1 shift hi zing dar 10:00 ah tan a ni a, Paper-I exam tir an ni a, 2nd shift hi chawhnu dar 2:00 ah tan niin, Paper-II exam tir an ni thung. Paper-I hi General Studies tih a ni a, Paper-II erawh chu Aptitude Tests tih vuah a ni. Paper-II hi qualifying paper atan hman a ni a, 33% tal candidate-te'n an hmuh (score) phak a ngai a. Paper-II a 33% hmu phakte zing ațangin Paper-I a mark hmu sang apiangte'n Preliminary Exam hi an paltlang thin. Mizoram Civil Services (Combined Competitive) Preliminary Examinations 2024 atan hian mi 5854 te'n application an thehlut a. Aizawl khawpui chhung Centre hrang hrang leh District hrang hrang ațanga Exam beitu dinhmun chu hetiang hi a ni (exam beitu tam dan indawtin):- 1. Aizawl -  3153 candidates 2. Lunglei - 199 candidates 3. Champhai - 82 candidates 4. Siaha - 80 candidates 5. Kolasib - 77 candidates 6. Serchhip - 65 candidates 7. Lawngtlai - 43 candidates 8. Mamit - 31 candidates 9. Saitual - 29 candidates 10. Hnahthial - 20 candidates 11. Khawzawl - 9 candidates Total - 3788 candidates Tun tumah hian Unreserved posts 33 leh Reserved for PwBD (Partially Deaf) tan post 1 lak tur a ni a. MPSC Dan hmanlai mek ang chuan Unreserved Candidate atan hian Main Examination thu thei tura Preliminary Examination paltlang tur mi 330 (No.of post x 10) an nih laiin, a hniam lama awm mi 15 te mark hmuh a intluk tlang a, hei vang hian mi 344 te Main Exam bei thei turin an tlin phah ta a ni. PwBD Quota ațanga Post 1 inchuh turin mi pahnih (2) tling an awm bawk. Unreserved ațanga Preliminary Examination paltlang tute zingah mi 232 mipa an awm a, mi 112 te hi hmeichhia an ni. PwBD tana reserved-ah Main Exam bei thei tura tling mipa leh hmeichhia 1 ve ve an awm bawk. Preliminary Examination-a tling mi 346 te hian Main Exam atan 14.08.2024 aia tlai lovah Application Form hranpa, MPSC office-ah an thehluh leh a ngai dawn a, chutah chuan Candidate-te'n an optional paper tur leh an Exam Centre duh (Aizawl or Lunglei) an thlang fel ang. Mizoram Civil Services (Combined Competitive) Preliminary Examinations - 2024 result kimchang chu a hnuaia link dahah hian en theih a ni e:- results-of-mcs-combined-competitive-preliminary-examination-2024.pdf",Dated: 31 st Jul 24 8:33 PM,https://dipr.mizoram.gov.in/post/mizoram-civil-services-combined-competitive-preliminary-examinations-chungchanga-mpsc-thuchhuah